****

**ΤΜΗΜΑ ΚΤΗΝΙΑΤΡΙΚΗΣ**

**ΤΟΜΕΑΣ ΔΟΜΗΣ ΚΑΙ ΛΕΙΤΟΥΡΓΙΑΣ ΖΩΙΚΩΝ ΟΡΓΑΝΙΣΜΩΝ**

# ΕΡΓΑΣΤΗΡΙΟ ΦΑΡΜΑΚΟΛΟΓΙΑΣ ΚΑΙ ΤΟΞΙΚΟΛΟΓΙΑΣ

1. **ΥΓΙΕΙΝΗ ΚΑΙ ΑΣΦΑΛΕΙΑ ΤΩΝ ΦΟΙΤΗΤΩΝ ΚΑΙ ΤΩΝ ΕΡΓΑΖΟΜΕΝΩΝ ΣΤΗΝ ΑΙΘΟΥΣΑ ΤΟΥ ΕΡΓΑΣΤΗΡΙΟΥ ΦΑΡΜΑΚΟΛΟΓΙΑΣ**
* Όσοι ασκούνται ή εργάζονται στους χώρους του εργαστηρίου είναι απαραίτητο να φοράνε εργαστηριακή ποδιά. Η χρήση της ποδιάς πρέπει να περιορίζεται μόνο στους χώρους του εργαστηρίου.
* Όσοι ασκούνται ή εργάζονται στους χώρους του εργαστηρίου επιβάλλεται να φοράνε κλειστά παπούτσια και όχι πέδιλα ή σανδάλια.
* Σε ειδικές περιπτώσεις είναι απαραίτητη η χρήση γαντιών, μάσκας ή προστατευτικών γυαλιών.
* Δεν επιτρέπεται η κατανάλωση τροφίμων και ποτών στους χώρους του εργαστηρίου ούτε η αποθήκευση αυτών σε ψυγεία που χρησιμοποιούνται για τη συντήρηση αντιδραστηρίων ή βιολογικών δειγμάτων.
* Δεν επιτρέπεται η εναπόθεση ρούχων, τσαντών ή άλλων προσωπικών αντικειμένων πάνω στους πάγκους του εργαστηρίου.
* Επιβάλλεται το άμεσο πλύσιμο των χεριών εφόσον αυτά έρθουν σε επαφή με κάποια ουσία και, οπωσδήποτε, στο τέλος του μαθήματος.
* Η λήψη υγρών γίνεται με ειδικές, αυτόματες ή υάλινες πιπέτες. Στην τελευταία περίπτωση, η αναρρόφηση δεν γίνεται ποτέ με το στόμα.
* Η λήψη και η χορήγηση υγρών με σύριγγες γίνεται υπό την άμεση επίβλεψη μελών ΔΕΠ και αφού έχει προηγηθεί επίδειξη της ορθής τεχνικής.
* Ουσίες πτητικές ή με έντονη οσμή τοποθετούνται μέσα σε απαγωγό.
* Τα απόβλητα οργανικών διαλυτών που προκύπτουν από την εφαρμογή χρωματογραφικών μεθόδων συλλέγονται σε ειδικούς περιέκτες μέχρι την αποκομιδή τους.
* Ο χειρισμός τυχόν μολυσματικών υλικών γίνεται αποκλειστικά μέσα σε θάλαμο νηματικής ροής.
* Στερεά απόβλητα, υπολείμματα ουσιών και χρησιμοποιημένα πλαστικά και γυάλινα φιαλίδια τοποθετούνται σε πλαστικούς σάκους σκουπιδιών.
* Σπασμένα γυαλικά, σύριγγες και αιχμηρά αντικείμενα (π.χ. βελόνες) τοποθετούνται προσεκτικά σε χωριστό κάδο.
* Ζωικοί ιστοί, βιολογικά υγρά και μολυσματικά υλικά τοποθετούνται σε ειδικό κάδο μέχρι την καταστροφή τους σε αυτόκαυστο ή την αποκομιδή τους.
* **Χειρισμός μηχανημάτων:** Πρέπει να γίνεται σύμφωνα με τις οδηγίες της κατασκευαστικής εταιρείας σε ότι αφορά τον χειρισμό και την ασφάλεια του χειριστή.
* **Πρώτες βοήθειες:** Σε περιπτώσεις μικροτραυματισμών υπάρχει φαρμακείο στην αίθουσα Ιστολογίας.
* **Ιατρική βοήθεια παρέχεται από** **Γενικό Νοσοκομείο Καρδίτσας** (**Τμήμα Επειγόντων περιστατικών). Τηλ. επικοινωνίας 2441351520 / ΕΚΑΒ Τηλ. επικοινωνίας 166.**
* **Σε περίπτωση πυρκαγιάς υπάρχει σύστημα πυρόσβεσης με νερό καθώς και πυροσβεστήρες ξηράς κόνεως στο διάδρομο κάθε ορόφου / ΠΥΡΟΣΒΕΣΤΙΚΗ Τηλ. επικοινωνίας 199.**

**Προσοχή!** **Ο χώρος του εργαστηρίου καθώς και τα μηχανήματα πρέπει να διατηρούνται καθαρά.**